Η **Μαρία Θηρεσία Ραφαέλα** (ισπαν. *María Teresa Rafaela de Borbón y Farnesio,* 11 Ιουνίου ή Ιουλίου 1726 – 22 Ιουλίου 1746) από τον Οίκο των Βουρβόνων-Ισπανίας ήταν πριγκίπισσα (*ινφάντα*) της Ισπανίας και με τον γάμο της έγινε διάδοχος (*Δελφίνα*) της Γαλλίας.

Βιογραφία
---------

Η *Μαρία Θηρεσία Αντωνία Ραφαέλα* ήταν η δεύτερη κόρη (2η από τον 2ο γάμο) του Φιλίππου Ε΄ της Ισπανίας και της 2ης συζύγου του Ελισάβετ Φαρνέζε, κόρης του Οδοάρδου Φαρνέζε, διαδόχου στο δουκάτο της Πάρμας..

### Πριγκίπισσα (infanta) της Ισπανίας

Η Μαρία Θηρεσία και η αδερφή της, Μαρία Αντωνία Φερδινάνδη.
Ήταν μία πριγκίπισσα της Ισπανίας (*infanta d' España*) από τη γέννησή και της δόθηκε ο τίτλος της *Βασιλικής Υψηλότητος*. Ήταν γνωστή ως *Μαρία Θηρεσία Ραφαέλα*, αν και μερικές φορές μόνο *Μαρία Θηρεσία*. 

Την εποχή που αρραβωνιάστηκε τον Λουδοβίκο, Δελφίνο της Γαλλίας, υπήρχε έχθρα μεταξύ των δύο βασιλικών οίκων, αφού οι Ισπανοί ένιωσαν προσβεβλημένοι με το βίαιο σπάσιμο του αρραβώνα της μεγάλης της αδελφής Μαριάννας Βικτωρίας με τον Λουδοβίκο ΙΕ΄ της Γαλλίας, πατέρα του δελφίνου Λουδοβίκου (1725). Ο συγκεκριμένος γάμος έγινε προκειμένου να γεφυρώσει τις άσχημες διαφορές που είχαν δημιουργηθεί μεταξύ των δύο κλάδων.

### Διάδοχος (δελφίνα) της Γαλλίας

Μαρία Θηρεσία της Ισπανίας, δελφίνη της Γαλλίας
Παντρεύτηκε τον Δελφίνο δι' αντιπροσώπου στη Μαδρίτη στις 18 Δεκεμβρίου 1744 και αναχώρησε από την Ισπανία τον Ιανουάριο του 1745. Έφθασε στις Βερσαλλίες στις 21 Φεβρουαρίου 1745. Ο επίσημος γάμος έλαβε χώρα στο Παλάτι των Βερσαλλιών στις 23 Φεβρουαρίου 1745 και εκτελέστηκε από τον Καρδινάλιο ντε Ροάν.

Η ντροπαλή Μαρία Θηρεσία Ραφαέλα προτίμησε να μένει κλεισμένη στα δωμάτιά της, αποφεύγοντας τα παιχνίδια στην Αυλή. Περιγράφηκε ως όμορφη, αξιοπρεπής, ευσεβής και μορφωμένη, αν και τα κόκκινα μαλλιά της προκάλεσαν αρνητικά σχόλια. Καθώς ο γάμος δεν ολοκληρώθηκε από την πρώτη νύχτα, η θέση της υποβαθμίστηκε και οι φήμες έλεγαν ότι ο Δελφίνος ήταν ερωτικά ανίκανος. Ο γάμος τους ολοκληρώθηκε επτά μήνες μετά. Το ζευγάρι είχε πολύ αρμονική σχέσηκαι η Μαρία Θηρεσία είχε επίσης καλές σχέσεις με τον Βασιλιά και τη βασίλισσα Μαρία Λετσίνσκα.

Παρά τις καλές σχέσεις της με τον Βασιλιά, η Μαρία Θηρεσία Ραφαέλα, όπως και ο σύζυγός της, έτρεφε μίσος για την ερωμένη του Βασιλιά, τη Μαρκησία ντε Πομπαντούρ, καθώς υποβάθμιζε τη θέση της βασίλισσας. Μαζί με τον σύζυγό της και τις κουνιάδες της, Εριέττα και Μαρία Αδελαΐδα την αποκαλούσαν "*Μητέρα πόρνη*". Ο σύζυγός της αντιπαθούσε επίσης τον πατέρα του, καθώς έλεγε ότι "*η ασυδοσία του εμποδίζει να του μιλήσω*".

### Το τέλος της

Η Μαρία Θηρεσία έμεινε έγκυος λίγο αργότερα. Δεν της ανακοινώθηκε ο θάνατος του πατέρα της, για να μην κινδυνεύσει το παιδί. 

Γέννησε μια κόρη, τη Μαρία Θηρεσία των Βουρβόνων, τον Ιούλιο του 1746. Ωστόσο, πέθανε στις 22 Ιουλίου, 3 μέρες μετά τη γέννα. Ο Δελφίνος ήταν συντετριμμένος, με τον Λουδοβίκο ΙΕ΄ να έπρεπε να τον τραβήξει μακριά απ' το νεκρικό κρεβάτι της συζύγου του. 

Μετά το τέλος της, ο αδελφός της Φερδινάνδος ΣΤ΄ της Ισπανίας πρότεινε την αδελφή τους Μαρία Αντωνία Φερδινάνδη ως σύζυγο για τον Δελφίνο. Ο Λουδοβίκος ΙΕ΄ αρνήθηκε. Έναν χρόνο μετά τον θάνατο της Μαρίας Θηρεσίας, ο δελφίνος Λουδοβίκος αναγκάστηκε να νυμφευτεί τη Μαρία Ιωσηφίνα της Σαξονίας. Όταν αυτός απεβίωσε το 1765, ζήτησε να τοποθετήσουν την καρδιά του στον τάφο της Μαρίας Θηρεσίας.

Οικογένεια
----------

Παντρεύτηκε το 1744 τον Λουδοβίκο Φερδινάνδο της Γαλλίας και είχε τέκνο:

* Μαρία Θηρεσία (1746-1748), απεβίωσε 2 ετών.

Πρόγονοι
--------

| Πρόγονοι της Μαρίας Θηρεσίας των Βουρβόνων-Ισπανίας |
| --- |
| 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |
|
|   | 8. Λουδοβίκος ΙΔ΄ της Γαλλίας |
|   |
|   |   |   |   |   |
|
|   | 4. Λουδοβίκος, Μέγας Δελφίνος |   |
|   |
|   |   |   |   |   |   |   |   |
|
|   | 9. Μαρία Θηρεσία της Ισπανίας |
|   |
|   |   |   |   |   |
|
|   | 2. Φίλιππος Ε΄ της Ισπανίας |   |
|   |
|   |   |   |   |   |   |   |   |   |   |   |
|
|   | 10. Φερδινάνδος Μαρία της Βαυαρίας |
|   |
|   |   |   |   |   |
|
|   | 5. Μαρία Άννα Βικτωρία της Βαυαρίας |   |
|   |
|   |   |   |   |   |   |   |   |
|
|   | 11. Ερριέττα Αδελαΐδα της Σαβοΐας |
|   |
|   |   |   |   |   |
|
|   | 1. **Μαρία Θηρεσία των Βουρβόνων-Ισπανίας** |   |
|   |
|   |   |   |   |   |   |   |   |   |   |   |   |   |   |
|
|   | 12. Ρανούτσο Β΄ Φαρνέζε της Πάρμας |
|   |
|   |   |   |   |   |
|
|   | 6. Εδουάρδος Β΄ Φαρνέζε |   |
|   |
|   |   |   |   |   |   |   |   |
|
|   | 13. Ισαβέλλα των Έστε (1635-1666) |
|   |
|   |   |   |   |   |
|
|   | 3. Ελισάβετ Φαρνέζε |   |
|   |
|   |   |   |   |   |   |   |   |   |   |   |
|
|   | 14. Φίλιππος Γουλιέλμος του Παλατινάτου |
|   |
|   |   |   |   |   |
|
|   | 7. Δωροθέα Σοφία του Νόιμπουργκ |   |
|   |
|   |   |   |   |   |   |   |   |
|
|   | 15. Ελισάβετ Αμαλία της Έσσης-Ντάρμστατ |
|   |
|   |   |   |   |   |
|

 |

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  Darryl Roger Lundy: (Αγγλικά) *The Peerage*. p10580.htm#i105791.
3. 1 2  «Diccionario biográfico español» (Ισπανικά) Real Academia de la Historia. 2011. 16151/maria-teresa-de-borbon-y-farnesio.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 12  Δεκεμβρίου 2014.
5. ↑  «Kindred Britain»
6. ↑  p10580.htm#i105791. Ανακτήθηκε στις 7  Αυγούστου 2020.
7. 1 2 3  Darryl Roger Lundy: (Αγγλικά) *The Peerage*.
8. ↑  ↑ (fr) « Arbre généalogique de Philippe V d’Anjou roi d’Espagne » [archive], sur www.roi-france.com (consulté le 3 décembre 2010).
9. ↑   van de Pas, Leo. "Infanta María Teresa Rafaela of Spain". Genealogics .org. Retrieved 2010-09-10.
10. ↑   van de Pas, Leo. "Infanta María Teresa Rafaela of Spain". Genealogics .org. Retrieved 2010-09-10.
11. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Μαρτίου 2018. Ανακτήθηκε στις 30 Ιανουαρίου 2018.
12. ↑   Mitford, p 45
13. ↑   Lever, Evelynne (2003). Madame de Pompadour: A Life. Macmillan. p. 85. ISBN 0-312-31050-1.
14. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Μαρτίου 2018. Ανακτήθηκε στις 30 Ιανουαρίου 2018.
15. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Μαρτίου 2018. Ανακτήθηκε στις 30 Ιανουαρίου 2018.
16. ↑   Emmanuel, p 124
17. ↑

Πηγές
-----

* Armstrong. Edward: *Elisabeth Farnese: The Termagant of Spain*, London, 1892
* Broglie. Emmanuel de: *Le fils de Louis XV, Louis, dauphin de France, 1729-1765*, E. Plon, 1877
* Mitford. Nancy: *Madame de Pompadour*, Sphere, London, 1964

Εξωτερικοί σύνδεσμοι
--------------------

* Πολυμέσα σχετικά με το θέμα  Infanta Maria Teresa Rafaela of Spain στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34393130
* LCCN: nr2002022601
* ISNI: 0000 0001 0676 8203
* GND: 142707007
* SUDOC: 157124762
* BNF: cb149670366 (data)
* BNE: XX1115260

 |

 |